ชิ้นโบแดง
ในโอกาสที่สภานิติบัญญัติแห่งชาติ (สนช.) ได้ปฏิบัติหน้าที่ด้วยความเสียสละทุ่มเท กล้าหาญ อดทน มาครบ 4 ปีบริบูรณ์,นายพรเพชร วิชิตชลชัย ประธาน สนช. และ นายสุรชัย เลี้ยงบุญเลิศชัย รองประธาน สนช. ได้ร่วมกันแถลงผลงานที่ผ่านมาด้วยความภาคภูมิใจ,สรุปว่าในรอบ 4 ปี ที่ประชุม สนช. ได้พิจารณาผ่านร่าง ก.ม.สำคัญอันเป็นประโยชน์ต่อประเทศชาติและประชาชน จำนวนมากถึง 347 ฉบับ,มีผลบังคับใช้อย่างเป็นทางการแล้ว 306 ฉบับ หรือเฉลี่ย 76 ฉบับต่อปี,ยังมีร่าง ก.ม.ที่รอคิวประกาศใช้อีก 41 ฉบับ ซึ่งจะเร่งคลอดออกมาประกาศใช้ให้ทันก่อนการเลือกตั้งใหม่ที่ยังเหลือเวลาอีก 5 เดือน,แม่ลูกจันทร์ ยอมรับว่าไม่เคย มีสภาฝักถั่ว หรือสภาตรายางชุดใด ที่สวมวิญญาณซุปเปอร์หมอตำแยทำคลอด กฎหมายออกมาได้มากเท่าสภาลากตั้งยุค คสช.,เพราะสมาชิก สนช. ทั้งสภาฯมา จากการแต่งตั้งของ คสช.ทุกคน,จึงเป็นสภาลากตั้งที่ไม่มีฝ่ายค้านถ่วงดุล,สมาชิก สนช.ส่วนใหญ่เป็นข้าราชการ หรืออดีตข้าราชการ ไม่ชอบอภิปรายแสดงความคิดเห็นเหมือนนักการเมือง,ทำให้ร่าง ก.ม. ที่รัฐบาล คสช.เสนอให้ที่ประชุมพิจารณารูดปื๊ดๆๆ ออกมาอย่างรวดเร็วเหมือนติดเทอร์โบ,ไม่เคยปรากฏว่ามี ร่าง ก.ม.ฉบับใด โดนโหวตคว่ำกลางสภาฯ แม้แต่ฉบับเดียวในรอบ 4 ปี,แม่ลูกจันทร์ เห็นว่า ในบรรดา ก.ม.กว่า 300 ฉบับ ที่ สนช.ทำคลอดออกมาประกาศใช้ย่อมเกิดประโยชน์ต่อประชาชน เกิดประโยชน์ในการพัฒนาประเทศในภาพรวม,แต่ก็มี ก.ม.ใหม่หลายฉบับที่คลอดออกมาบังคับใช้เพื่อประโยชน์ต่อ คสช. หรือเพื่อสืบทอดอำนาจ คสช.ต่อไปในระยะยาว,ตัวอย่างเช่น การเพิ่มบทเฉพาะกาลให้ หน.คสช.มีอำนาจแต่งตั้ง ส.ว.ชุดใหม่ทั้ง 250 คน,และเปิดช่องให้ ส.ว. 250 คน ร่วม โหวตแต่งตั้ง คนนอก เป็นนายก-รัฐมนตรี,แม่ลูกจันทร์ ชี้ว่า ผลงานเอกอุอีกด้านของ สนช.ลากตั้งชุดนี้ที่ไม่ได้นำมาแถลงในโอกาสครบรอบ 4 ปี,คือการคัดเลือกผู้ดำรงตำแหน่งในองค์กรอิสระทุกองค์กร,(ซึ่งถูกวิจารณ์ให้แซ่ดว่าโหวตตามใบสั่งใครบางคน),ผลคือ กรรมการองค์กรอิสระบางแห่ง ซึ่งไม่ขาดคุณสมบัติโดนเซ็ตซีโร่ยกเข่งแต่กรรมการองค์กรอิสระบางแห่ง ซึ่งขาดคุณสมบัติ และมีลักษณะต้องห้าม ตามรัฐธรรมนูญกลับอยู่ต่อได้อย่างสบายแฮ,ถือเป็นผลงานมาสเตอร์พีซของ สนช.ลากตั้งชุดนี้ที่จะได้รับการกล่าว ขวัญไปอีก 100 ปี,แม่ลูกจันทร์ ชี้ว่า นอกจากผลงาน การทำคลอดกฎหมายมากที่สุดทำลายสถิติเอเชียนเกมส์ และผลงานการคัดเลือกผู้ดำรงตำแหน่งองค์กรอิสระตามรัฐธรรมนูญแบบผิดหลักผิดเกณฑ์,ยังแถลงผลงาน สนช.ในการทำหน้าที่ตรวจสอบการทำงานของรัฐบาล คสช.ในฐานะตัวแทนประชาชน,โดยได้ตั้งกระทู้ถามนายกรัฐมนตรีและรัฐมนตรีถึง 87 ครั้ง ในรอบ 4 ปี,แม่ลูกจันทร์ ไม่อยากขัดคอ,แต่ไม่เคยเห็นว่า สนช.ลากตั้งคนไหนกล้าหาญชาญชัยไล่บี้ตรวจสอบการทำงานของรัฐบาล คสช.อย่างเข้มข้นถึงลูกถึงคนซักเรื่องเดียว,เขาตั้งเป็น สนช.เพื่อให้ทำตามใบสั่ง ไม่ใช่ให้ตรวจสอบคนสั่ง เข้าใจนะโยม??,แม่ลูกจันทร์
นายพรเพชร วิชิตชลชัย ประธาน สนช. และ นายสุรชัย เลี้ยงบุญเลิศชัย รองประธาน สนช. ได้ร่วมกันแถลงผลงานที่ผ่านมาด้วยความภาคภูมิใจ
สนช.,พรเพชร วิชิตชลชัย,สุรชัย เลี้ยงบุญเลิศชัย,สำนักข่าวหัวเขียว,แม่ลูกจันทร์